แจ้งเตือนเกษตรกรผู้ปลูกข้าวทั่วประเทศ โดยเฉพาะพื้นที่ภาคกลาง เฝ้าระวังการระบาดของแมลงดำหนามข้าว
นายเข้มแข็ง ยุติธรรมดำรง อธิบดีกรมส่งเสริมการเกษตร กล่าวว่า กรมส่งเสริมการเกษตรได้สั่งการให้เจ้าหน้าที่ส่งเสริมการเกษตรทุกระดับเร่งสำรวจ เฝ้าระวัง และติดตามสถานการณ์การระบาดของแมลงดำหนามข้าวอย่างต่อเนื่อง รวมถึงประชาสัมพันธ์ให้เกษตรกรผู้ปลูกข้าวในพื้นที่ สำรวจแปลงปลูกข้าวอย่างสม่ำเสมอ และให้คำแนะนำการป้องกันกำจัดแมลงดำหนามข้าวกับเกษตรกรเพื่อเป็นแนวทางในการแก้ปัญหาเบื้องต้น ? กรมส่งเสริมการเกษตร แจ้งเตือนเกษตรกรผู้ปลูกข้าวทุกภาคของประเทศไทย โดยเฉพาะพื้นที่ภาคกลาง ให้เฝ้าระวังการระบาดของแมลงดำหนามข้าวด้วย? สำหรับวิธีการสังเกต ลักษณะรูปร่างของแมลงดำหนามข้าวตัวเต็มวัย จะมีปีกแข็งสีดำและมีหนามแข็งแหลมปกคลุมลำตัว ความยาวประมาณ 5-6 มิลลิเมตร ตัวเมียชอบวางไข่บริเวณปลายใบข้าวอ่อน โดยตัวเต็มวัยมีอายุประมาณ 14 – 21 วัน ส่วนตัวหนอน มีลำตัวแบนสีขาว สามารถกัดกินเนื้อเยื่อภายในผิวใบข้าวได้? โดยย้ำเกษตรกรควรหมั่นสำรวจแปลงนาข้าวอย่างสม่ำเสมอ ในช่วงเช้าและช่วงเย็น กำจัดวัชพืชบริเวณแปลงนาและคันนา เนื่องจากวัชพืชบางชนิดเป็นที่อาศัยของแมลงดำหนามข้าว ไม่ควรใช้ปุ๋ยไนโตรเจนมากจนเกินไป และหากพบการระบาด ให้ติดต่อเจ้าหน้าที่สำนักงานเกษตรอำเภอ หรือสำนักงานเกษตรจังหวัดใกล้บ้าน เพื่อขอคำแนะนำในการควบคุมการระบาดและสกัดกั้นไม่ให้ลุกลามไปยังพื้นที่อื่นต่อไป?